Diari Oficial de la Generalitat Valenciana


Sumari del DOGV 6317, del 23-07-2010 (2010/8275)

Pla de participació pública de l'estudi d'integració paisatgística de la modificació del pla general anomenada Arrieta-Bovalar.
-------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8275


Data del document
:   03-06-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Pla de participació pública de l'estudi d'integració paisatgística de la modificació del pla general anomenada Arrieta-Bovalar. [2010/8275]  
En el dia de hui, esta Alcaldia ha dictat el Decret següent:  
«Vist que la mercantil Facsa ha presentat un avanç de planejament per a la modificació del pla general, denominada Arrieta-Bovalar, que proposa atribuir un ús predominant de caràcter residencial als terrenys ocupats pels camps de futbol de Bovalar i part de les instal·lacions d'abastiment d'aigua potable adjacents, i un ús predominant dotacional a un solar situat entre els carrers Mestre Arrieta, Germans Quintero i Rambla Cervera, així com definir un vial de vianants que connecte el carrer Rambla Cervera amb la zona verda ZV-AL/048.  
Vist que la mercantil Facsa ha presentat amb posterioritat, en data 11 de febrer del 2010, una proposta de pla de participació pública de l'estudi d'integració paisatgística per a la modificació del pla general en l'àmbit citat, que ha sigut examinat pels Servicis Tècnics, que el consideren ajustat a la llei.  
Vist que de l'article 11 de la Llei 4/2004, de 30 juny, de la Generalitat, d'Ordenació del Territori i Protecció del Paisatge, i dels articles 13 i següents, i 48 i següents del Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell, es desprén que, en el supòsit d'elaboració de plans que prevegen un creixement urbà o la implantació de noves infraestructures, resulta necessari elaborar un estudi d'integració paisatgística, que incorporarà un pla de participació pública, entre les activitats i mètode del qual figuren l'exposició de les seues línies bàsiques i les consultes públiques.  
Per tot això, vistos els preceptes mencionats i els informes tècnic i jurídic elaborats a este efecte, resolc:  
1r. Exposar al públic durant el termini de 30 dies, comptadors des de la publicació del corresponent anunci en el Diari Oficial de la Comunitat Valenciana, la proposta del pla de participació pública per a definir els objectius de qualitat i la resta de consideracions que s'hauran de tindre en compte per a elaborar l'estudi d'integració paisatgística que acompanyarà a la modificació del Pla General de Castelló de la Plana denominada Arrieta-Bovalar.  
2n. Publicar així mateix l'anunci en un periòdic de difusió local, al tauler d'anuncis d'este Ajuntament i en la pàgina web municipal».  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge. A este efecte, la consulta de la documentació es podrà dur a terme en la Secció de Desenvolupament Urbanístic, a l'avinguda Germans Bou, número 16, 3r, en hores d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és .  
Del pla de participació pública forma part una enquesta que podrà ser completada a través de la referida pàgina web o presentada al Registre d'este Ajuntament.  
Castelló de la Plana, 3 de juny del 2010.- L'alcalde: Alberto Fabra Part.